Oršići

Oršićhrvatska plemićka porodica Država  Hrvatsko Kraljevstvou personalnoj unijis Ugarskom iHabsburškom Monarhijom Etničko porijeklo  hrvatsko Matična kuća  Oršić Titule  baron (od 1675.),grof (od 1744.) Osnivanje  prije 1420. Osnivač  ? Sadašnjirodonačelnik  ?
260px|desno|mini|Dvorac Oršić u Gornjoj Stubici, sjedište porodice u 18. vijeku
Oršići Slavetićki, hrvatska plemićka porodica, prema predaji porijeklom iz starih hrvatskih rodova Lapčana i Karinjana, čiji su članovi vršili značajne državne, vojne i druge funkcije (župani, visoki oficiri), te ostavili trag i na polju kulture.

 Porodična historija 

U izvorima se prvi put pominju u jednoj ispravi iz Knina 1420. godine, i to na području Unca,Opća i nacionalna enciklopedija u 20 svezaka, str. 151.-152. u srednjovjekovnoj hrvatskoj županiji Pset, a kao Oršići od Udrinića (danas je to naselje Drinić, jugoistočno od Bosanskog Petrovca) 1449. godine.

Sredinom 15. vijeka sele se, bježeći pred prodorom Osmanlija, na sjeverozapad, u goričku županiju (danas područje Karlovca). Godine 1487. hrvatsko-ugarski kralj Matija Korvin darovao je Petru Oršiću posjed Slavetić, sjeverozapadno od Jastrebarskog, po kojem su prozvani Slavetićki, i on im je postao matični posjed. Na njemu su dali izgraditi utvrđeni dvorac, koji i danas postoji. Kasnije su stekli i druge posjede i dvorce, među kojima Gornju Stubicu, Gornju Bistru i Jurketinec (Varaždinska županija).

U 17. vijeku sva porodična imanja našla su se u rukama jednog jedinog Oršića, Matije, sina Stjepanova, koji je bio krajiški kapetan i svojim bogatstvom omogućio nasljednicima daljnji uspon, moć i društveni ugled.

Matijin sin Ivan Franjo Oršić, vicegeneral Karlovačkog generalata i veliki župan Modruške županije, stekao je godine 1675. titulu barona, a njegov praunuk Krsto II Oršić (1718-1782.), podmaršal habsburške carske armije, veliki župan Zagrebačke županije i prisjednik Banskog stola, dobio je 1744. godine grofovstvo. Najstariji Krstin sin Adam (1748-1820.) bio je carsko-kraljevski komornik i hroničar svoje porodice,  a Adamov sin Juraj (1780-1847.) pukovnik i političar, veliki pristaša Ilirskog narodnog preporoda i uvođenja hrvatskog narodnog jezika kao zvaničnog.

Od Ivana Nepomuka, jednog od mlađih Krstinih sinova, potiču svi daljnji Oršići, čiji potomci danas žive u više zemalja svijeta.

 Galerija 
150px|mini|Antun Oršić (*1670 - †1706) sin Ivana Franje i djed Krste II, pukovnik habsburške carske armije
150px|mini|Krsto II Oršić (*1718 - †1782), unuk Antunov
150px|mini|Juraj Oršić (*1780 - †1847), unuk Krste II

 Također pogledajte 

 Historija Hrvatske
 Jastrebarsko

 Bilješke 

 Literatura 

 Opća i nacionalna enciklopedija u 20 svezaka, sv. XV, Zagreb, 2007. 

 Vanjski linkovi 

 Kratka historija porodice Oršić 
 Oršići – vlasnici dvorca u Gornjoj Stubici
 Neki članovi porodice Oršić
 Plemićka porodica Oršić u Arhivskom informacijskom sustavu Arhinetu

Kategorija:Hrvatsko plemstvo
Kategorija:Historija Hrvatske